CELEX: 31983R2838
Language: el
Date: 1983-10-11 00:00:00
Title: Κανονισμός (ΕΟΚ) αριθ. 2838/83 της Επιτροπής της 11ης Οκτωβρίου 1983 περί 14ης τροποποιήσεως του κανονισμού (ΕΟΚ) αριθ. 2793/77 περί των λεπτομερειών εφαρμογής ειδικής ενισχύσεως για το αποκορυφωμένο γάλα που προορίζεται για τη διατροφή ζώων, εξαιρουμένων των νεαρών μόσχων

Avis juridique important

|

31983R2838

Κανονισμός (ΕΟΚ) αριθ. 2838/83 της Επιτροπής της 11ης Οκτωβρίου 1983 περί 14ης τροποποιήσεως του κανονισμού (ΕΟΚ) αριθ. 2793/77 περί των λεπτομερειών εφαρμογής ειδικής ενισχύσεως για το αποκορυφωμένο γάλα που προορίζεται για τη διατροφή ζώων, εξαιρουμένων των νεαρών μόσχων  

Επίσημη Εφημερίδα αριθ. L 279 της 12/10/1983 σ. 0009 - 0009

***** ΚΑΝΟΝΙΣΜΟΣ (ΕΟΚ) αριθ. 2838/83 ΤΗΣ ΕΠΙΤΡΟΠΗΣ  της 11ης Οκτωβρίου 1983  περί 14ης τροποποιήσεως του κανονισμού (ΕΟΚ) αριθ. 2793/77 περί των λεπτομερειών εφαρμογής ειδικής ενισχύσεως για το αποκορυφωμένο γάλα που προορίζεται για τη διατροφή ζώων, εξαιρουμένων των νεαρών μόσχων  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1600/83 (2), και ιδίως το άρθρο 10 παράγραφος 3,  Εκτιμώντας:  ότι ο κανονισμός (ΕΟΚ) αριθ. 2793/77 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 1444/83 (4), καθορίζει το επίπεδο της ειδικής ενισχύσεως για το αποκορυφωμένο γάλα που προορίζεται για τη διατροφή ζώων, εξαιρουμένων των νεαρών μόσχων, και τη μέγιστη τιμή πωλήσεως που εφαρμόζεται από τα γαλακτοκομεία· ότι, αν ληφθεί υπόψη η εξέλιξη των τιμών της αγοράς, φαίνεται αναγκαίο να προσαρμοστεί το ύψος της ενισχύσεως και η μέγιστη τιμή πωλήσεως·  ότι το άρθρο 2α του κανονισμού (ΕΟΚ) αριθ. 986/68 του Συμβουλίου (5), όπως τροποποιήθηκε τελευταία από τον κανονισμό (ΕΟΚ) αριθ. 1187/82 (6), προβλέπει ότι οι ενισχύσεις καθορίζονται λαμβανομένων υπόψη ορισμένων στοιχείων, και ιδίως της τιμής των ανταγωνιστικών πρωτεϊνών· ότι τα στοιχεία αυτά έχουν υποστεί αισθητή τροποποίηση· ότι πρέπει, ως εκ τούτου, να προσαρμοσθούν τα ποσά της ειδικής ενίσχυσης και κατά συνέπεια οι ανώτατες τιμές πωλήσεως·  ότι η Επιτροπή Διαχειρίσεως Γάλακτος και Γαλακτοκομικών Προϊόντων δεν διατύπωσε γνώμη εντός της προθεσμίας που τέθηκε από τον πρόεδρό της,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 2793/77 τροποποιείται ως εξής:  1. Στο άρθρο 1 παράγραφος 2, το ποσό των «9,60 ECU ανά 100 χιλιόγραμμα» αντικαθίσταται από το ποσό των «9,10 ECU ανά 100 χιλιόγραμμα».  2. Στο άρθρο 3 παράγραφος 1 στοιχείο γ), τα ποσά των «2,06 ECU» και «5,21 ECU» αντικαθίστανται αντιστοίχως από τα ποσά των «2,58 ECU» και «5,58 ECU».  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από τις 17 Οκτωβρίου 1983.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 11 Οκτωβρίου 1983.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 148 της 28. 6. 1968, σ. 13.  (2) ΕΕ αριθ. L 163 της 22. 6. 1983, σ. 56.  (3) ΕΕ αριθ. L 321 της 16. 12. 1977, σ. 30.  (4) ΕΕ αριθ. L 146 της 4. 6. 1983, σ. 16.  (5) ΕΕ αριθ. L 169 της 18. 7. 1968, σ. 4.  (6) ΕΕ αριθ. L 140 της 20. 5. 1982, σ. 6.